ΑΥΤΗ Η ΠΟΛΗ, ΣΤΗ ΣΥΜΒΟΛΗ ΔΥΟ ΘΑΛΑΣΣΩΝ ΚΑΙ ΔΥΟ ΗΠΕΙΡΩΝ,
ΗΤΑΝ ΣΑΝ ΔΙΑΜΑΝΤΙ ΑΝΑΜΕΣΑ ΣΕ ΔΥΟ ΖΑΦΕΙΡΙΑ ΚΑΙ ΔΥΟ ΣΜΑΡΑΓΔΙΑ,
Ο ΠΙΟ ΠΟΛΥΤΙΜΟΣ ΛΙΘΟΣ ΤΩΝ ΟΙΚΟΥΜΕΝΙΚΩΝ ΑΥΤΟΚΡΑΤΟΡΙΩΝ.
ΤΟ ΟΝΕΙΡΟ ΤΟΥ ΟΣΜΑΝ ΓΙΑ ΤΗΝ ΚΩΝΣΤΑΝΤΙΝΟΥΠΟΛΗ, 1280
Πήραμε την πόλη.
Κωνσταντινούπολη.
'Η εγώ θα σε κατακτήσω...
ή εσύ θα κατακτήσεις εμένα.
Έλα.
Γιε μου.
Πατέρα;
Κωνσταντινούπολη.
Γιατί δεν πίστεψες σε μένα;
Σε πρόδωσαν.
Γιε μου.
Πίστεψε σε μένα.
Αυτό είναι τρέλα.
-Γιε μου. -Κωνσταντινούπολη.
-Μωάμεθ. -Κωνσταντινούπολη.
Εγώ θα πάρω την Κωνσταντινούπολη;
Όχι.
Κωνσταντινούπολη.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Η αρχή κάθε αυτοκρατορίας
έχει σφυρηλατηθεί με αίμα, ατσάλι, τύχη και κατακτήσεις.
Το 1453 ο Ρωμαίος αυτοκράτορας Κωνσταντίνος ΙΑ'
και ο Οθωμανός σουλτάνος Μωάμεθ Β'
δίνουν επική μάχη για την Κωνσταντινούπολη.
Είκοσι τρεις στρατοί έχουν προσπαθήσει να πάρουν τη θρυλική πόλη.
Απέτυχαν όλοι.
Μέσα από το μακελειό, ένας ηγέτης θα αναδειχθεί νικητής
και θα αλλάξει την πορεία της ιστορίας για τα επόμενα 300 χρόνια.
Για να ανέλθει μια αυτοκρατορία, μια άλλη πρέπει να πέσει.
Η Κωνσταντινούπολη έμελλε να γίνει το κέντρο του κόσμου.
Είναι ο σύνδεσμος: Ασία, Ευρώπη, Μαύρη Θάλασσα, Μεσόγειος,
Βαλκάνια, ιταλικές πόλεις-κράτη.
Είναι σαν πεταλούδα,
με την Κωνσταντινούπολη ως σώμα.
Η Κωνσταντινούπολη είναι μια ιδέα.
Δεν είναι απλώς στρατηγική τοποθεσία.
Συμβολίζει πολλές αυτοκρατορίες.
Συμβολίζει πολλούς πολιτισμούς που έχουν ενσωματωθεί σε αυτήν.
Στη Μεσόγειο, η μεγαλύτερη πόλη ήταν πάντα η Κωνσταντινούπολη.
Ήταν πάντα η γη της επαγγελίας.
Όποιος είχε την Κωνσταντινούπολη ήταν κυρίαρχος του κόσμου.
Το 1451 προστάτης και ηγεμόνας της Κωνσταντινούπολης
είναι ο αυτοκράτορας Κωνσταντίνος ΙΑ'.
Λίγοι είναι πιο αυταρχικοί και απολυταρχικοί από Ρωμαίους αυτοκράτορες.
Ήταν κυριολεκτικά μεταξύ Θεού και ανθρώπου.
Ήταν το δεξί χέρι του Θεού στη Γη.
Ο Κωνσταντίνος ΙΑ' είναι πολύ γενναίος.
Και θα θυσιάσει κυριολεκτικά τα πάντα, για να διατηρήσει την Κωνσταντινούπολη.
Είκοσι τρεις στρατοί έχουν επιχειρήσει να πάρουν την πόλη χωρίς επιτυχία.
Η μεγαλύτερη απειλή για τη ρωμαϊκή ηγεμονία των 1.100 ετών
είναι οι παλιοί εχθροί τους, οι Οθωμανοί,
πρώην Ανατολίτες πολέμαρχοι και νομάδες που είχαν χτίσει αυτοκρατορία
που έφτανε μέχρι την Ανατολική Ευρώπη.
Ο θάνατος του Οθωμανού σουλτάνου Μουράτ Β' το 1451 προκαλεί μια σειρά γεγονότων
που σύντομα θα φέρει Οθωμανούς και Ρωμαίους στα πρόθυρα πολέμου.
Σε απόσταση 320 χλμ. ο γιος του Μουράτ, ο Μωάμεθ Β',
ήταν κυβερνήτης της Μαγνησίας της Περιοχής του Αιγαίου.
2,5 ΧΡΟΝΙΑ ΠΡΙΝ ΑΠΟ ΤΗΝ ΠΟΛΙΟΡΚΙΑ
Ο πρίγκιπας ζει ημιεξόριστος χρόνια,
μετά τη σύγκρουσή του με την αυλή του πατέρα του.
Πρίγκιπα.
Σαπίζω εδώ έξω.
Πρίγκιπά μου.
Στην ηλικία μου, ο Μέγας Αλέξανδρος είχε τόσες κατακτήσεις.
Πρίγκιπά μου.
Ναι, Ζάγανος Πασά. Τι είναι;
Ο πατέρας σας.
Υπάρχουν ψίθυροι
ότι ο μεγάλος βεζίρης και οι άλλοι στην αυλή του σουλτάνου λένε
για διάδοχο.
Φυσικά.
Δόλια καθάρματα.
Θα ήθελε πολύ να εξαφανιστώ.
Ετοιμάστε τα άλογα.
Φεύγουμε για την πρωτεύουσα.
Ο Μωάμεθ πάει στην Αδριανούπολη να διεκδικήσει τον θρόνο,
χωρίς να ξέρει αν θα οριστεί σουλτάνος της Αυτοκρατορίας
ή αν θα πρέπει να πάρει τον θρόνο με τη βία.
Στον οθωμανικό θρόνο, κάθε μέλος της δυναστείας έχει ίσο δικαίωμα.
Δεν υπάρχουν καθιερωμένοι διάδοχοι.
Πρέπει να πολεμήσουν γι' αυτόν ή να αποδείξουν ότι είναι ικανοί ηγέτες.
Ο ισχυρότερος επιβιώνει.
ΑΔΡΙΑΝΟΥΠΟΛΗ Η ΟΘΩΜΑΝΙΚΗ ΠΡΩΤΕΥΟΥΣΑ
Τον Μωάμεθ υποδέχεται ο μεγάλος βεζίρης του πατέρα του, ο Τσανταρλή Χαλίλ Πασάς,
το δεξί χέρι του σουλτάνου.
Ο μεγάλος βεζίρης είναι ο πρωθυπουργός της αυτοκρατορίας.
Όταν ένας σουλτάνος κληρονομεί τον μεγάλο βεζίρη του πατέρα του
υπάρχει σύγκρουση. Ο βεζίρης πρέπει να τεθεί υπό έλεγχο.
Αλλιώς, γίνεσαι σουλτάνος μαριονέτα.
Χαλίλ Πασά.
Έχω να σας δω μερικά χρόνια.
Μακάρι να ήταν υπό καλύτερες συνθήκες.
Μεγάλε βεζίρη.
Σουλτάνε μου.
Έχοντας ζήσει για χρόνια στη σκιά του πατέρα του,
ο 19χρονος ηγέτης αντιμετωπίζει τρομερές προσδοκίες.
Μεγάλωσες από την τελευταία φορά.
Πατέρα;
Ζήτησα πολλά από σένα.
Θα έχεις τον θρόνο όταν θα είσαι έτοιμος.
Μη με δοκιμάζεις!
Είναι πολύ νέος.
Δεν ήξεραν αν ήταν κατάλληλος για τη θέση.
Ίσως δεν ήταν αντάξιος του πατέρα του, που ήταν καλός πολεμιστής.
Σου υποσχέθηκα ότι θα ερχόταν η ώρα σου.
Μητέρα Μάρα.
Η μητριά του Μωάμεθ, η Μάρα Μπράνκοβιτς, είναι στενή σύμμαχός του
σε μια πρωτεύουσα ανυπόμονη να δει πώς θα κυβερνήσει ο νεαρός σουλτάνος.
Ξέρεις τι είπε ο Μέγας Αλέξανδρος όταν πήρε τον θρόνο;
Στο τέλος, όταν όλα τελειώσουν,
σημασία έχει μόνο τι έχεις κάνει.
Είναι δικός σου.
Όταν παίρνει τον θρόνο, συνειδητοποιεί πως πρέπει να δείξει
πως είναι ό,τι ήθελε ο πατέρας του.
Τι θα έκανε αυτό το παιδί;
Λέει "Χρειάζομαι ένα λαμπρό επίτευγμα".
Τι θα ήταν αυτό;
Να πάρει την Κων/πολη.
Το όνειρο όλων.
Θα σας εξευτελίσουν συγκρίνοντάς σας με το αγόρι που θυμούνται.
Θα προσπαθήσουν.
Η αυλή του Μωάμεθ είναι χωρισμένη μεταξύ των νέων συμβούλων
που φέρνει από τη Μαγνησία, με επικεφαλής τον Ζάγανος Πασά,
και των βεζίρηδων του πατέρα του που αμφιβάλλουν για την ηγεσία του.
Οι αμφιβολίες εκτείνονται ως τους πολλούς εχθρούς των Οθωμανών.
Ένας αντίπαλος Τούρκος πολέμαρχος δοκιμάζει τον 19χρονο σουλτάνο,
εισβάλλοντας σε οθωμανική γη στη Μικρά Ασία.
Ο Μωάμεθ κι ο στρατός του συνθλίβουν την ανταρσία.
Η σοβαρότερη απειλή για τον Μωάμεθ έρχεται στα τέλη του 1451
από τους παλιούς εχθρούς των Οθωμανών, τους Ρωμαίους.
Χασάν Πασά, τι νέα από Κωνσταντινούπολη;
Τι λένε οι κατάσκοποί μας;
Οι Ρωμαίοι έχουν...
στείλει ένα αίτημα.
Τι αίτημα;
Απείλησαν να ελευθερώσουν τον θείο σας, τον Ορχάν, αν...
δεν τριπλασιάσουμε τις πληρωμές για την ασφάλεια και συντήρησή του.
Ο πρίγκιπας Ορχάν αντιπροσωπεύει τη μακρά βυζαντινή παράδοση της διπλωματίας.
Ο πρίγκιπας Ορχάν έχει δικαίωμα στον θρόνο του Μωάμεθ,
αλλά οι Ρωμαίοι τον κρατούν σε ασφαλή απόσταση στην Κωνσταντινούπολη
με αντάλλαγμα ετήσιες πληρωμές από τους Οθωμανούς.
Ο Ορχάν είναι ενδιαφέρουσα περίπτωση.
Ήταν φυλακισμένος.
Οι Ρωμαίοι ήθελαν να τον χρησιμοποιήσουν κατά των Οθωμανών.
Όταν παίρνει τον θρόνο ο Μωάμεθ, είναι μόνο 19 ετών.
Κανείς δεν ξέρει τι ηγεμόνας θα είναι.
Ο Κωνσταντίνος προσπαθεί να τον απειλήσει.
Η απειλή ήταν πάντα ότι αν κάνεις κάτι επιθετικό,
θα στείλουμε τον Ορχάν πίσω με λεφτά και ενισχύσεις
και ίσως σε ρίξουμε από τον θρόνο.
Οι Ρωμαίοι αντισταθμίζουν αδυναμίες όσον αφορά τη στρατιωτική τους δύναμη,
τη γη και την ισχύ
με την ικανότητα να προκαλέσουν εμφύλιο στην Οθωμανική Αυτοκρατορία.
Το ερώτημα είναι τι κάνει κανείς σε τέτοια περίπτωση.
Είναι σπάνια περίπτωση κακού υπολογισμού από τον Κωνσταντίνο.
Αποδεικνύεται πολύ μεγάλο λάθος.
Θα χτίσω το οχυρό μου εδώ.
Σουλτάνε, αυτό δεν είναι διπλωματία, είναι πράξη πολέμου.
Θα ελέγχουμε τον Βόσπορο και κάθε πλοίο που περνά.
Ο Μωάμεθ απαντά στην απειλή με το σχέδιό του για το Ρούμελι Χισάρ,
που σημαίνει κυριολεκτικά "κάστρο στη γη των Ρωμαίων".
Με στρατηγική θέση στην ευρωπαϊκή πλευρά των Στενών του Βοσπόρου,
το οχυρό αποκόβει από εφόδια και στρατιωτική βοήθεια
τους συμμάχους των Ρωμαίων στη Μαύρη Θάλασσα.
Το κάστρο αποκτά το μακάβριο ψευδώνυμο Λαιμητόμος.
Σουλτάνε, αναθεωρήστε.
Οχυρό στη ρωμαϊκή πλευρά θα είναι πρόκληση.
Ό,τι είναι εντός των τειχών της Κων/πολης ανήκει στους Ρωμαίους,
ό,τι είναι έξω από τα τείχη ανήκει σε μένα.
Η ιδέα δεν άρεσε στον Τσανταρλή.
"Μεγαλειότατε", είπε,
"οι Ευρωπαίοι μπορεί να ενωθούν εναντίον μας.
Ο πάπας μπορεί να μας στείλει στρατό
και στην προσπάθεια να πάρουμε την Κων/πολη, ίσως τα χάσουμε όλα".
Και ο Μωάμεθ είπε "Πάρε δρόμο".
Η Λαιμητόμος ολοκληρώνεται μέσα σε 4,5 μόλις μήνες,
φέρνοντας Οθωμανούς και Ρωμαίους ένα βήμα πιο κοντά στον πόλεμο.
Ο Κωνσταντίνος στέλνει απεσταλμένους στην αυλή του Μωάμεθ,
για να διαμαρτυρηθεί για το φρούριο.
Λένε "Είναι ρωμαϊκή γη.
Ο πατέρας σας τουλάχιστον ζητούσε άδεια
πριν κάνει κάτι τέτοιο".
Τους διώχνει, δεν τους ακούει καν.
Ο Κωνσταντίνος στέλνει ξανά κι άλλους,
αυτήν τη φορά με δώρα, και λέει
"Θα μας διαβεβαιώσετε
ότι δεν προμηνύει επίθεση στην Κων/πολη;"
ΚΩΝΣΤΑΝΤΙΝΟΥΠΟΛΗ - ΠΡΩΤΕΥΟΥΣΑ ΤΗΣ ΑΝΑΤΟΛΙΚΗΣ ΡΩΜΑΪΚΗΣ ΑΥΤΟΚΡΑΤΟΡΙΑΣ
Ο Μωάμεθ αποκεφαλίζει τους συμβούλους κι αφήνει τον Κωνσταντίνο να κρίνει.
-Είμαστε ασφαλείς. -Δεν μπορεί να περάσει έτσι.
Πρέπει να αντισταθούμε.
Να δώσουμε στο παιδί ένα μάθημα.
Να νιώσει το χαστούκι των Ρωμαίων.
Και ποιος θα το δώσει, άραγε;
Εσείς;
Ο Μωάμεθ είναι απειλή, μα η βία δεν είναι η απάντηση.
Δεν θα συγκρουστούμε, μέχρι να έρθει καθολική βοήθεια από Ευρώπη.
Αν οι καθολικοί είναι η μόνη μας ελπίδα, είμαστε καταδικασμένοι.
Το δεξί χέρι του Κωνσταντίνου ήταν ο Λουκάς Νοταράς.
Είχε τη θέση του μέγα δούκα,
που ήταν αντίστοιχη του Οθωμανού βεζίρη ή του πρωθυπουργού.
Προτιμώ να δω τουρμπάνι σουλτάνου παρά καπέλο καρδινάλιου εδώ.
Η Κωνσταντινούπολη είναι το κέντρο του ορθόδοξου χριστιανισμού.
Όπως οι πιο πολλοί κάτοικοι και αυλικοί,
ο Νοταράς είναι Έλληνας κι ορθόδοξος χριστιανός
και δεν εμπιστεύεται την ευρωπαϊκή καθολική εκκλησία.
Το σχίσμα χρονολογείται τέσσερις αιώνες πριν.
Με την οθωμανική απειλή,
η πόλη χρειάζεται απελπισμένα στρατιώτες και πλοία από τον πάπα.
Είμαστε όλοι αδέρφια για τον Θεό.
Έχουμε στείλει απεσταλμένους στο Βατικανό
και σε όλα τα παλάτια στην Ευρώπη, για εξασφάλιση αμυντικής βοήθειας.
Ήδη έρχονται Γενουάτες στρατιώτες.
Θα ακολουθήσουν πολλοί.
Ελέω Θεού, ο πάπας θα στείλει στρατό τις ερχόμενες βδομάδες.
Ζήτω ο αυτοκράτορας!
Ο Νοταράς είναι ο πλουσιότερος άντρας στην Κων/πολη,
με επιχειρηματικά συμφέροντα από τη Μικρά Ασία ως την Ιταλία.
Κανείς δεν έχει πιο πολλά να χάσει σε πόλεμο με τους Οθωμανούς.
Στείλε αυτό στον Τούρκο φίλο μας.
ΣΗΛΥΒΡΙΑ 72 ΧΛΜ. ΑΠΟ ΤΗΝ ΚΩΝΣΤΑΝΤΙΝΟΥΠΟΛΗ
Ύπουλε γιδογάμη.
Χαλίλ Πασά.
Ο Τσανταρλή Χαλίλ ήταν ο μεγάλος βεζίρης, έμπειρος γηραιός πολιτικός,
γνωστός κι ως Χαλίλ ο Έλληνας,
γιατί δεν ήθελε να κατακτήσει ο Μωάμεθ την Κωνσταντινούπολη.
Δεν το θεωρούσε χρήσιμο.
Ή είχε δωροδοκηθεί από Έλληνες, για να εκτρέψει τον Μωάμεθ.
Χαίρομαι που μπόρεσες να έρθεις, Πασά.
Αν και, με αυτό το βλέμμα, μάλλον δεν φέρνεις καλά νέα.
Ο σουλτάνος δεν μεταπείθεται.
Ο πόλεμος θα κάνει κακό σε όλους μας
και στα συμφέροντά σου στην πόλη.
Η ειρήνη είναι πιο επικερδής.
Είναι αλαζόνας, νέος.
Πεπεισμένος ότι θα κατακτήσει τη Δύση.
Όπως ο Αλέξανδρος την Ανατολή.
Ο Λουκάς ήταν ίσως ο πλουσιότερος άντρας σε όλα τα Βαλκάνια.
Προσπαθούσε να επωφελείται από όλους.
Μιλούν κι άλλο για την απελευθέρωση του πρίγκιπα Ορχάν.
Ο αυτοκράτορας θα τον εξοπλίσει.
Με φλασκί κρασιού;
Πες στον σουλτάνο ότι ο αυτοκράτορας προτιμά ειρήνη με τους Οθωμανούς.
Θα το διασφαλίσω.
Θα έρθουμε σε συμφωνία, για να μη γίνει πόλεμος.
Αλλά...
αν ο σουλτάνος είναι αποφασισμένος να πάρει την πόλη...
δεν θα ήθελα να πεθάνεις στο πλευρό του
σε έναν πόλεμο που θα μπορούσε να είχε αποφευχθεί.
Αν κάτι πάει στραβά,
θα έχω πρώτη θέση στον αποκεφαλισμό σου...
παλιόφιλε.
Πρέπει να του πάρω το κεφάλι.
-Άτιμο τομάρι! -Μωάμεθ, υπομονή.
Πολυτέλεια από την οποία έχω πολύ λίγη.
Είναι σοφότερο να τον έχεις από κοντά.
Ένας νέος και μη δοκιμασμένος σουλτάνος
είναι καλό να μην κάνει ουσιαστικές αλλαγές.
Αν αρχίσεις να απολύεις και να εκτελείς κόσμο αμέσως,
δεν θα κάνεις πολλούς φίλους.
Είναι στρατηγική απόφαση.
Τον κρατάς όσο είναι χρήσιμος. Αν φανεί χρήσιμος, ωραία.
Αν όχι, τον ξεφορτώνεσαι.
Ίσως μπορείς να εκμεταλλευτείς...
την απροσεξία του.
Πού είναι ο αφέντης σου; Χαλίλ Πασά!
Ζάγανος Πασά.
Τι είναι όλο αυτό;
Ο σουλτάνος ζητά να παρουσιαστείτε στο παλάτι.
-Τώρα; -Αμέσως, Χαλίλ Πασά.
-Μια στιγμή να ντυθώ. -Βεβαίως.
Σουλτάνε, φέραμε τον Χαλίλ Πασά.
Σουλτάνε μου.
Μου επιτρέπετε να μιλήσω;
Τι είναι αυτό;
Είναι...
Είθισται να φέρνεις δώρο όταν σε καλεί ο σουλτάνος μες στη νύχτα.
Δεν χρειάζομαι τον χρυσό σας, Πασά, αλλά την προσοχή σας.
Σηκωθείτε.
Μόλις ξύπνησα από όνειρο.
Είδα τον πατέρα μου.
Τους προγόνους μου.
Τον Οσμάν.
Μου έδειξαν τον δρόμο.
Με οδήγησε στην Κωνσταντινούπολη.
Οι πύλες της πόλεις άνοιξαν μεμιάς.
Πήγα κατευθείαν στην Αγία Σοφία.
Και εκεί...
είδα το ίδιο το Κόκκινο Μήλο.
Μου δόθηκε.
Καταλαβαίνετε, Πασά;
Ο Αλλάχ...
μου έστειλε όραμα.
Εκείνος...
με διέταξε να πάρω την Κωνσταντινούπολη.
Δεν μπορώ παρά να υπακούσω.
Προφητεία λέει ότι η Κων/πολη είναι το Κόκκινο Μήλο
και ότι θα έρθει ένας πολεμιστής
και θα πάρει αυτό το κέντρο της ορθοδοξίας από τους χριστιανούς
να το φέρει στον ισλαμικό κόσμο.
Στο όραμά μου ήσασταν στο πλευρό μου.
Αφοσιωμένος δάσκαλος, πιστός υπηρέτης.
Διοικητής του τρομερού στρατού μου
και απόλυτα προσηλωμένος στο πεπρωμένο μας.
Είμαι όλα αυτά.
Τότε, έχω τη στήριξή σας σε αυτό.
Ο Μωάμεθ...
κινήθηκε πολύ σοφά.
Τον καθησύχασε.
Έτσι, τον χρησιμοποίησε.
Ως μεγάλος βεζίρης, ο Τσανταρλή Χαλίλ Πασάς
είναι ο δεύτερος ισχυρότερος άντρας στην Οθωμανική Αυτοκρατορία.
Ο σουλτάνος χρειάζεται τη στήριξή του, για να επιτεθεί στην Κωνσταντινούπολη.
Ήξερα ότι μπορούσα να βασιστώ σε σας.
Καλόν ύπνο.
Η οθωμανική πολεμική μηχανή παίρνει μπροστά.
Εντός έξι μηνών, ο Μωάμεθ συγκεντρώνει στρατό 80.000 μελών,
έτοιμο για την Κωνσταντινούπολη.
Τα στρατεύματά του καταστρέφουν
τα λίγα εναπομείναντα ρωμαϊκά φυλάκια έξω από την Κωνσταντινούπολη,
απομονώνοντας κι άλλο τον αυτοκράτορα.
Η μεγαλύτερη προσθήκη στην οθωμανική πολεμική μηχανή
μέλλει να έρθει.
Η φήμη σου καλπάζει, Ουρβανέ.
Έχω ακουστά τα μεγάλα σου όπλα.
Ναι, σουλτάνε. Και η λέξη "όπλα" είναι ταπεινή για τη νέα μου προσφορά.
Χρειάζεστε τεράστιες οβίδες,
για να ρίξετε τα Θεοδοσιανά Τείχη.
Τα ξέρω και ξέρω τα αδύναμα σημεία τους.
Πατέρα, εδώ είναι.
Πατέρα.
Συγγνώμη, αφέντη μου. Μου επιτρέπετε;
Ορίστε.
Το νέο μου κανόνι.
Έχει οκτώ μέτρα μήκος.
Το μεγαλύτερο στον κόσμο.
Το αποκαλώ Βασιλική.
-Μπορείς να το φτιάξεις; -Ναι.
Ναι, σουλτάνε.
Εκτοξεύει οβίδα με διάμετρο 2,5 μέτρα.
Θα διέλυε και τα τείχη της Βαβυλώνας.
Αν και ξέρω ότι δεν έχετε διαμάχες με τους Βαβυλώνιους.
-Είσαι Ούγγρος; -Ναι.
-Και χριστιανός; -Ναι.
Γιατί δεν το προσφέρεις στον Κωνσταντίνο;
Η γνώση μου φέρει τίμημα.
Εκείνος δεν μπορούσε να πληρώσει.
Και εσείς είστε ο πραγματικός ηγέτης αυτού του τόπου.
Ποιος είναι ο νεαρός;
Ο Ιάκωβος, ο γιος και βοηθός μου.
Ο μόνος που ξέρει αυτά τα όπλα όσο τα ξέρω εγώ.
Κάποτε θα φτιάξει κανόνι μεγαλύτερο κι από τη Βασιλική.
Ποια είναι η τιμή σου;
Δέκα χιλιάδες δουκάτα.
Είσαι μεγάλο κανόνι κι εσύ, φίλε μου.
Τα πυροβόλα όπλα υπάρχουν ήδη μερικές δεκαετίες σε αυτήν τη φάση.
Κανόνια τέτοιου μεγέθους, όμως,
ξεπερνούσαν κάθε φαντασία.
Ο Ουρβανός πήγε σε διάφορους στον κόσμο
και πρόσφερε τις υπηρεσίες του.
Αν μπορεί να ρίξει, όπως λες, τα τείχη της Κωνσταντινούπολης,
θα σου δώσω τα τετραπλάσια.
Αρκεί να είναι έτοιμα και στο πεδίο σε τρεις μήνες.
Τράβα!
Το όραμα της κατασκευής τέτοιου όπλου είναι απίστευτο.
Ειδικά επειδή τα πρώτα πυροβόλα όπλα ήταν επιρρεπή σε εκρήξεις.
Είναι ένας μεγάλος μεταλλικός σωλήνας
στον οποίο χώνεις πολλή πυρίτιδα και της βάζεις φωτιά
για να εκτοξεύσει βλήμα.
Είναι εξίσου πιθανό να ανατινάξει εσένα όσο και τον εχθρό σου.
Είναι το μεγαλύτερο κανόνι που έχει φτιαχτεί ως τότε.
Όταν ρίχνουν με αυτό, τα ζώα καταρρέουν στους αγρούς.
Γυναίκες γεννούν ξαφνικά.
Είναι πρωτάκουστο και εκτοξεύει οβίδες σε 1,6 χλμ.
Είναι εντυπωσιακό.
Το υπερόπλο του Μωάμεθ είναι επαναστατικό.
Ο Κωνσταντίνος όμως έχει κι αυτός μυστικό όπλο.
Τον Γενουάτη μισθοφόρο Ιωάννη Λόγγο Ιουστινιάνη.
Είναι ηρωική και φανφαρονική προσωπικότητα.
Είναι γνωστός ως ειδικός στην άμυνα περιτειχισμένων πόλεων.
Ήταν πειρατής και έκανε επιθέσεις σε πλοία από την Αίγυπτο.
Σε σημείο που η κυβέρνηση της Γένουας
του είχε ασκήσει δίωξη.
Και το έσκασε για να μη δικαστεί.
Πρόσφερε τις υπηρεσίες του στον αυτοκράτορα.
Τα χρονικά λένε ότι ο αυτοκράτορας του υποσχέθηκε το νησί της Λήμνου.
Χαίρετε, Ιουστινιάνη.
Καλώς ήρθατε.
Λοιπόν...
έχετε μελετήσει
την κατάστασή μας.
Ναι, την έχω.
Τι νομίζετε;
Με τους υπολογισμούς μου,
έχετε σχεδόν 7.000 στρατιώτες.
Δεν είναι ιδανικό, αλλά πιστεύω ότι με την αφοσίωσή σας...
Την αφοσίωση;
Την...
Με την πιστή υποστήριξή σας, θα νικήσουμε τους Οθωμανούς.
Θα είστε επικεφαλής του πεζικού.
Έχετε να προστατέψετε τείχη 23 χλμ.
Ναι,
αλλά...
Έστειλα απεσταλμένους σε κάθε Ευρωπαίο σύμμαχο.
Ελπίζω πως θα φτάσουν ενισχύσεις από τον πάπα σύντομα.
Θα είμαστε σε καλύτερη κατάσταση.
Συγχωρήστε με,
αλλά στη δική μου δουλειά
οι ελπίδες οδηγούν σε θάνατο.
Αν θέλετε να σας εμπιστευτώ,
είτε επί πληρωμή είτε όχι,
πρέπει να με εμπιστευτείτε...
αυτοκράτορα.
Κύριε Ιουστινιάνη...
η μοίρα της πόλης είναι στα χέρια σας.
Κουράγιο, άρχοντά μου.
Οι Οθωμανοί δεν κάνουν μακροχρόνιες πολιορκίες.
Και έχουμε τα μεγάλα, όμορφα τείχη.
Άρχοντά μου, όπως είχατε υποψιαστεί.
Ο αυτοκράτορας έβαλε τον Γενουάτη επικεφαλής της άμυνας.
ΤΡΕΙΣ ΒΔΟΜΑΔΕΣ ΠΡΙΝ ΑΠΟ ΤΗΝ ΠΟΛΙΟΡΚΙΑ
Τον Μάρτιο του 1453
οι Οθωμανοί ξεκινούν την πορεία 238 χλμ. προς την Κωνσταντινούπολη.
Ο οθωμανικός στρατός ήταν μια δυναμική, αναπτυσσόμενη οντότητα.
Είχαν μια ενότητα διοίκησης που έλειπε από τους Ευρωπαίους.
Όταν οι στρατοί σταυροφόρων επετίθεντο στους Οθωμανούς,
σπάνια άκουγαν τον αρχιστράτηγό τους.
Κάθε μονάδα έκανε ό,τι ήθελε.
Κυνηγούσαν τη δόξα.
Οι Οθωμανοί είχαν κεντρική διοίκηση.
Κανείς στα Βαλκάνια δεν μπορούσε να τους σταματήσει.
Οι πιο φοβεροί πολεμιστές του Μωάμεθ είναι οι γενίτσαροι.
Πρώην χριστιανοί σκλάβοι που είχαν απαχθεί μικροί,
προσηλυτιστεί στο Ισλάμ και εκπαιδευτεί ως οι ειδικές δυνάμεις του σουλτάνου.
Τον 14ο αιώνα αυτοί οι αιχμάλωτοι γίνονται μόνιμος στρατός
που δεν διαλύεται ποτέ, είναι πάντα εκεί έτοιμοι για πόλεμο.
Ο πρώτος μόνιμος στρατός στην Ευρώπη, δεν έχει ξαναγίνει αυτό.
Γίνονται οι στυλοβάτες της αυτοκρατορίας.
Ο οθωμανικός στρατός φτάνει στα περίχωρα της Κωνσταντινούπολης
το Πάσχα, την πιο ιερή μέρα του χριστιανικού κόσμου.
Και τότε κοιτάς έξω από τα τείχη
και βλέπεις αυτό το απίστευτο θέαμα.
Δεν είχε υπάρξει επαγγελματικός στρατός από την εποχή των Ρωμαίων.
Πρέπει να ήταν πολύ τρομακτικό θέαμα.
Δεν μπορώ να φανταστώ πώς θα ένιωσε ο Κωνσταντίνος.
Ήλπιζα να μην έρθει αυτή η μέρα.
Πάντα θα ερχόταν αυτή η μέρα, αυτοκράτορα.
Το τι θα κάνουμε αύριο
είναι το σημαντικό.
Ο Μωάμεθ περπατά στο πεδίο μάχης,
όπου 23 στρατοί, μαζί και του πατέρα του, δεν κατάφεραν ποτέ να πάρουν την πόλη.
Το δικό του πεπρωμένο παραμένει άγνωστο.
Ένα συγκεκριμένο χαντίθ γίνεται δημοφιλές.
Τα χαντίθ είναι αναγγελίες του προφήτη Μωάμεθ.
Και αυτό λέει "Ltaftahan ālqostantynyatu".
"Σίγουρα εσείς, το ισλαμικό έθνος, θα κατακτήσετε την Κωνσταντινούπολη".
"Flan 'm alamyru amyruhā".
"Και πόσο υπέροχος θα είναι ο διοικητής αυτού του έθνους".
"Wln 'm āljysh dhleka āljysh".
"Και πόσο φανταστικός θα είναι ο στρατός αυτού του έθνους".
Αυτή η ιδέα, ότι μια μέρα ένας σπουδαίος διοικητής
θα πάρει την Κωνσταντινούπολη,
γίνεται σημαντική για τον Μωάμεθ.
Ο Πατήρ, ο Υιός και το Άγιο Πνεύμα.
Θα χρειαστούμε πολλά περισσότερα από αυτό, πάτερ.
Κυρία;
Είστε η κόρη του Γεωργίου Σφραντζή.
Το όνομά μου είναι Θάμαρ, αν θελήσετε να το χρησιμοποιήσετε.
Δεν έχω ξαναδεί τόσον κόσμο σε ένα μέρος.
Ο σουλτάνος φαίνεται αποφασισμένος να δώσει μάχη,
αλλά πρέπει να περάσουν τα τείχη πρώτα.
Πολλοί άνθρωποι θα πεθάνουν.
Δεν σκοπεύω να πεθάνω.
6 ΑΠΡΙΛΙΟΥ 1453
Στις 6 Απριλίου ο Μωάμεθ στέλνει τελική προσφορά ανακωχής στον Κωνσταντίνο.
Η πολιορκία διέπεται από διαφορετικούς πολιτισμικούς κανόνες.
Κάποιοι αφορούν μόνο το ισλάμ.
Υπάρχουν ορισμένοι κανόνες πολέμου στο Κοράνιο
που ορίζουν πώς να φερόμαστε σε τέτοιους ανθρώπους.
Τους δίνουμε την ευκαιρία να αλλάξουν γνώμη,
να διαπραγματευτούν νέα συνθήκη.
Τους δίνουμε ευκαιρία να απαλλαχθούν
από την πιθανή αιματοχυσία.
Ο κύριός μας, ο φιλεύσπλαχνος σουλτάνος Μωάμεθ,
θα δείξει έλεος στους κατοίκους της πόλης,
δεν θα πειράξει τις οικογένειές τους ή τις περιουσίες τους.
Αν...
παραδοθείτε οικειοθελώς,
ο λαός της Κωνσταντινούπολης
θα κρατήσει την περιουσία του.
Δεν θα γίνουν λεηλασίες.
Ως αντάλλαγμα,
θα ανοίξετε τις πύλες της πόλης
και θα φιλήσετε τα χέρια του σουλτάνου μας.
Ο σουλτάνος Μωάμεθ θα είναι ο μόνος ηγέτης των Ρωμαίων.
Θα δούμε αν ο αυτοκράτορας αγαπά την πόλη αρκετά ώστε να πεθάνει γι' αυτή.
Απέρριψαν την προσφορά, σουλτάνε.
Ετοιμάστε τα κανόνια.
Ετοιμαστείτε, άντρες!
-Ετοιμάστε τα κανόνια. -Ετοιμάστε τα κανόνια.
Έτοιμοι.
Πυρ!
Υποτιτλισμός: Νίκος Καρτσάνης